ΓΡΑΠΤΗ ΕΡΩΤΗΣΗ E-0429/01

υποβολή: Raffaele Lombardo (PPE-DE) προς το Συμβούλιο

(20 Φεβρουαρίου 2001)

Θέμα: Ανάγκη θέσπισης αποτελεσματικών και εγκαίρων μέτρων για τον προσδιορισμό και την καταπολέμηση των συνεπειών της χρήσεως, για στρατιωτικούς λόγους, βλημάτων που εμπεριέχουν ουράνιο και πλουτώνιο

Λαμβάνονταςπόψη αφενός την αμέριστη προσήλωση που επιδεικνύουν στην Ατλαντική Συμμαχία τα κράτη μέλη που την απαρτίζουν καθώς και την αποδοχή εκ μέρους των κρατών αυτών των κοινών ιδεών, στόχων και αρχών που εμπεριέχονται στη Χάρτα του Οργανισμού Ηνωμένων Εθνών, και αφετέρου τη συγκίνηση που προκλήθηκε προσφάτως από τους πολυαρίθμουςπόπτους θανάτους ευρωπαίων στρατιωτικών μετά την επιστροφή τους από τις επιχειρήσεις διατήρησης της ειρήνης στο έδαφος της πρώην Γιουγκοσλαβίας, ερωτάται το Συμβούλιο κατά πόσο:

- Θεωρεί σκόπιμο, στηριζόμενο στην αρχή της διαφάνειας και της στενής συνεργασίας, να ζητήσει από τις αρμόδιες αρχές του ΝΑΤΟ την ακριβή κοινοποίηση επί χάρτου των ζωνών που επλήγησαν από βλήματα ουρανίου και πλουτωνίου καθώς και όλες τις πληροφορίες για τα τεχνικά στοιχεία και τα κριτήρια κατασκευής των βλημάτων αυτών;

- Προτίθεται να πρωτοστατήσει σε διεθνή έρευνα για τη χρήση και τις συνέπειες των προαναφερθέντων θανατηφόρων βλημάτων, χρησιμοποιώντας τις γνώσεις των εξειδικευμένων οργάνων του ΟΗΕ και των διαφόρων οργανισμών περιφερειακού χαρακτήρος;

- Θεωρεί σκόπιμο, εναρμονιζόμενο στη ρητή πρόθεση του Ευρωπαϊκού Κοινοβουλίου και της κοινοβουλευτικής συνέλευσης του Συμβουλίου της Ευρώπης, να επιβάλει μια αυστηρή απαγόρευση χρήσεως βλημάτων εξασθενημένου ουρανίου για όσο χρονικό διάστημαφίσταται η επιστημονική ασάφεια για τον βαθμό νοσηρότητάς τους, ή, εφόσον αποδειχθεί ότι είναι επικίνδυνα για την ανθρώπινηγεία;

- Προτίθεται να επεκτείνει την έρευνά του στις συνέπειες που προέκυψαν από την καταστροφή και από την ρύπανση του περιβάλλοντος από άλλες πολυάριθμες τοξικές ουσίες οι οποίες ήταν αποθηκευμένες στις βιομηχανικές ζώνες πουπέστησαν στρατιωτικές επιθέσεις;

- Προτίθεται να προχωρήσει, εν ευθέτω χρόνω, σε μια λεπτομερή επιδημιολογική εξέταση του αστικού πληθυσμού και των στρατιωτικών που εξετέθησαν σε ακτινοβολία και,

- Προτίθεται να δρομολογήσει μια πρωτοβουλία αναβάθμισης του μολυνθέντος περιβάλλοντος, αρχής γενομένης από τις βοσκές και τουςδάτινους πόρους των ζωνών που επλήγησαν;

Απάντηση

(10 Ιουλίου 2001)

Κατά τη συζήτηση που έγινε στη σύνοδο του Συμβουλίου (Γενικές Υποθέσεις) της 22ας Ιανουαρίου 2001, οι Υπουργοί ζήτησαν πλήρη διαφάνεια και ανοιχτή ανταλλαγή πληροφοριών μεταξύ των αρχών των κρατών μελών, καθώς και με άλλους οργανισμούς που διερευνούν τη χρήση απεμπλουτισμένου ουρανίου στα πυρομαχικά. Υπήρξε γενική συμφωνία ότι κατ' αρχάς πρέπει το ΝΑΤΟ, ως ο οργανισμός ο οποίος οργάνωσε τη διαχείριση της κρίσης στα Βαλκάνια, να συγκεντρώσει τις πληροφορίες από τους συμμετασχόντες σχετικά με τη χρήση απεμπλουτισμένου ουρανίου, τη θέση των στρατευμάτων και τα ιατρικά στοιχεία.

Το Συμβούλιο, στις 9 Απριλίου 2001, προέβη σε ανταλλαγή απόψεων σχετικά με το ζήτημα των πυρομαχικών με απεμπλουτισμένο ουράνιο με βάση τα επιστημονικά στοιχεία που συγκέντρωσαν διάφορες διεθνείς οργανώσεις.

Κατά το τέλος της ανταλλαγής αυτής, ο Πρόεδρος συνόψισε τη συζήτηση ως εξής:

- Το Συμβούλιο σημειώνει τις εργασίες διαφόρων διεθνών οργανώσεων (UNEP - Πρόγραμμα των ΗΕ για το Περιβάλλον - ΠΟΥ, ΝΑΤΟ, ad hoc Ομάδα Εμπειρογνωμόνων την οποία συνέστησε η Επιτροπή) σχετικά με τις πιθανές επιπτώσεις στηνγεία και το περιβάλλον της έκθεσης σε απεμπλουτισμένο ουράνιο περιεχόμενο σε πυρομαχικά που χρησιμοποιήθηκαν στα Βαλκάνια.

- Οι εν λόγω λεπτομερείς και αντικειμενικές εξετάσεις δεν παρέχουν επιστημονικές αποδείξεις για τη διασύνδεση μεταξύ της χρησιμοποίησης απεμπλουτισμένου ουρανίου και ποικίλων ασθενειών οι οποίες έπληξαν τον πληθυσμό ή τα άτομα πουπηρέτησαν σε περιοχές συγκρούσεων.

- Ωστόσο, λόγω των εμφανών προβλημάτωνγείας και περιβάλλοντος που σημειώθηκαν στην περιοχή, το Συμβούλιο θα πρέπει να εμμείνει στη δέσμευσή του να παρακολουθήσει πιθανές περαιτέρω έρευνες εκ του σύνεγγυς και να προβεί, ενδεχομένως, σε επανεξέταση του θέματος στο μέλλον.

- Η Επιτροπή ήδη ασχολείται με ορισμένα από τα περιβαλλοντικά προβλήματα στις εν λόγω περιοχές, μέσω της διεξαγωγής προγραμμάτων. Το Συμβούλιο παρακινεί την Επιτροπή να λάβειπόψη της τα πορίσματα των εκθέσεων σχετικά με το απεμπλουτισμένο ουράνιο, καθώς και τη γενική κατάσταση όσον αφορά ζητήματα περιβάλλοντος καιγείας, κατά την κατάρτιση νέων εγγράφων στρατηγικής ανά χώρα για όλες τις χώρες των Δυτικών Βαλκανίων.